# Pagrindinių nustatymų patikrinimas ir reguliavimas

Norint užtikrinti, kad pjūviai būtų tikslūs, po intensyvaus prietaiso naudojimo turite patikrinti pagrindinius prietaiso nustatymus ir, jei reikia, nustatyti iš naujo.
Norint tai atlikti, reikia turėti patirties ir specialių įrankių.

Bosch elektrinių įrankių remonto dirbtuvių specialistai šį darbą atliks greitai ir patikimai.

##

- Elektrinį įrankį nustatykite į darbinę padėtį.
- Nustatykite pjūklo disko įstrižo pjūvio kampą 0° vertikalioje plokštumoje.
- Išimkite apsauginį skydą (3).

### Patikrinimas (žr. J1 pav.)

- Išimkite stalo įdėklą (23) žr. Stalo įdėklo montavimas (žr. c pav.).
- Nustatykite kampainį 90° kampu ir padėkite jį ant pjovimo stalo (21).

Kampainio kojelė per visą ilgį turi priglusti prie pjūklo disko (24) plokštumos.

### Nustatymas (žr. J2 pav.)

- Atlaisvinkite varžtą (59). Tai atlikus galima pastumti 0° atramą (20).
- Atlaisvinkite fiksatoriaus svirtelę (18).
- Stumkite reguliavimo ratuką (14) į 0° atramą tiek, kad kampainio kojelė per visą ilgį priglustų prie pjūklo disko plokštumos.
- Laikykite reguliavimo ratuką šioje padėtyje ir vėl užveržkite fiksatoriaus svirtelę (18).
- Vėl tvirtai priveržkite varžtą (59).
- Vėl įdėkite stalo įdėklą (23) žr. Stalo įdėklo montavimas (žr. c pav.).

Jei nustačius kampo žymeklis (52) nėra vienoje linijoje su 0° žyme, esančia ant skalės (19), standartiniu kryžminiu atsuktuvu atlaisvinkite varžtą (60) ir nustatykite kampo žymeklį pagal 0° žymę.

Pakartokite aukščiau aprašytus veiksmus įstrižam pjūviui vertikalioje plokštumoje 45° kampu (atlaisvinkite varžtą (61); pastumkite 45° atramą (17)). Kampo žymeklio (52) padėties keisti negalima.

##

- Elektrinį įrankį nustatykite į darbinę padėtį.
- Išimkite apsauginį skydą (3).

### Patikrinimas

- Pieštuku pažymėkite pirmąjį kairį pjūklo dantį, kuris yra matomas užpakalinėje pusėje už stalo įdėklo.
- Kampainį nustatykite 90° kampu ir pridėkite jį prie kreipiamojo griovelio (28) krašto.
- Stumkite kampainio kojelę, kol ji palies pažymėtą pjūklo dantį, ir pažiūrėkite, koks yra atstumas tarp pjūklo disko ir kreipiamojo griovelio.
- Sukite pjūklo diską tiek, kad pažymėtas dantis būtų virš stalo įdėklo.
- Stumkite kampainį palei kreipiamąjį griovelį iki pažymėto pjūklo danties.
- Vėl išmatuokite atstumą tarp pjūklo disko ir kreipiamojo griovelio.

Abu išmatuoti atstumai turi būti identiški.

### Nustatymas

- Kartu pateiktu šešiabriauniu raktu (10) atlaisvinkite priekyje po pjovimo stalu esančius varžtus su vidiniu šešiakampiu (62) ir užpakalyje po pjovimo stalu esančius varžtus su vidiniu šešiakampiu (63).
- Atsargiai stumkite pjūklo diską, kol jis taps lygiagretus kreipiamajam grioveliui (28).
- Vėl tvirtai įsukite visus varžtus (62) ir (63).

##

- Lygiagrečiąją atramą nustatykite dešinėje pjūklo disko pusėje.
  Stumkite lygiagrečiąją atramą, kol lupos (55) žymė apatinėje skalėje parodys 29 cm.
  Kad užfiksuotumėte, paspauskite fiksuojamąją rankenėlę (39) žemyn.
- Fiksuojamąją rankenėlę (13) kiek galima pakelkite aukštyn, pjovimo stalo platinamąją dalį (6) iki atramos ištraukite į išorę.

### Patikrinimas

Atstumo žymeklio (56) viršutinėje skalėje (1) rodoma vertė turi būti identiška lupos (55) žymės apatinėje skalėje (1) rodomai vertei.

### Nustatymas

- Pjovimo stalo platinamąją dalį (6) iki atramos ištraukite į išorę.
- Kryžminiu atsuktuvu atlaisvinkite varžtą (64) ir nustatykite atstumo žymeklį (56) palei viršutinės skalės (1) 29 cm žymę.

##

- Elektrinį įrankį nustatykite į darbinę padėtį.
- Išimkite apsauginį skydą (3).
- Atlaisvinkite lygiagrečiosios atramos fiksuojamąją rankenėlę (39) ir stumkite ją, kol ji palies pjūklo diską.

### Patikrinimas

Lygiagrečioji atrama (5) pjūklo diską turi liesti per visą ilgį.

### Nustatymas

- Kartu tiekiamu šešiabriauniu raktu (10) atlaisvinkite varžtus su vidiniu šešiabriauniu (65).
- Atsargiai stumkite lygiagrečiąją atramą (5), kol ji per visą ilgį lies pjūklo diską.
- Laikykite lygiagrečią atramą šioje padėtyje ir vėl paspauskite fiksuojamąją rankenėlę (39) žemyn.
- Tvirtai priveržkite varžtus su vidiniu šešiakampiu (65).

##

Lygiagrečiosios atramos (5) užveržimo jėga dažniau naudojant gali sumažėti.

- Veržkite reguliavimo varžtą (22), kol lygiagrečiąją atramą vėl bus galima tvirtai užfiksuoti prie pjovimo stalo.

##

- Elektrinį įrankį nustatykite į darbinę padėtį.
- Išimkite apsauginį skydą (3).
- Stumkite lygiagrečiąją atramą (5) iš dešinės, kol ji palies pjūklo diską.

### Patikrinimas

Lupos (55) žymė turi būti vienoje linijoje su skalės (1) 0 mm žyme.

### Nustatymas

- Kryžminiu atsuktuvu atlaisvinkite varžtą (66) ir nustatykite žymą ties 0 mm žyme.

##

### Patikrinimas

Stalo įdėklo (23) priekinė pusė turi būti viename lygyje su pjovimo stalu arba įleista šiek tiek giliau, o užpakalinė pusė – viename lygyje su pjovimo stalu arba šiek tiek aukščiau.

### Nustatymas

- Kilpinio rakto (9) smaigaliu nustatykite tinkamą reguliavimo varžtų (67) lygį.