# Namještanje vertikalnog i horizontalnog kuta kosog rezanja

Kako bi se postigli precizni rezovi, nakon intenzivne uporabe morate provjeriti osnovne postavke električnog alata i po potrebi ih namjestiti.

## Namještanje vertikalnog kuta kosog rezanja (list pile) (vidjeti sliku B)

Vertikalni kut kosog rezanja može se namjestiti u području od 0° do 45°.

- Otpustite polugu za uglavljivanje (18) u smjeru suprotnom od kazaljke na satu.

Napomena: Kod potpunog otpuštanja poluge za uglavljivanje list pile će se pod djelovanjem sile teže nagnuti u položaj koji odgovara približno 30°.

- Povucite ili pritisnite ručni kotač (14) uzduž kulise sve dok pokazivač kuta (52) ne pokaže željeni vertikalni kut kosog rezanja.
- Držite ručni kotač u ovom položaju i ponovno stegnite polugu za uglavljivanje (18).

Za brzo i precizno namještanje vertikalnog standardnog kuta 0° i 45° predviđeni su tvornički namješteni graničnici ((20), (17)).

## Namještanje horizontalnog kuta kosog rezanja (kutni graničnik) (vidjeti sliku C)

Napomena: Za nagibne rezove (dugi klinovi) koristite odgovarajuće naprave.

Horizontalni kut kosog rezanja može se namjestiti u području od 30° (lijeva strana) do 30° (desna strana).

- Otpustite ručicu za fiksiranje (53) ako je pritegnuta.
- Okrećite kutni graničnik sve dok pokazivač kuta (54) ne pokaže željeni kut kosog rezanja.
- Ponovno pritegnite ručicu za fiksiranje (53).