# Система за прахоулавяне

Прахове, отделящи се при обработването на материали като съдържащи олово бои, някои видове дървесина, минерали и ме‌та‌ли могат да бъдат опасни за здравето. Кон‌тактът до кожата или вдишването на такива прахове могат да предизвикат алергични реакции и/или заболявания на дихателните пътища на работещия с електроинстру‌мен‌та или намиращи се наблизо лица.
Определени прахове, напр. отделящите се при обработване на бук и дъб, се считат за канцерогенни, особено в комбинация с химикали за третиране на дървесина (хро‌мат, консерванти и др.). Допуска се обра‌бот‌ването на съдържащи азбест материали само от съответно обучени квалифицирани лица.

- По възможност използвайте подходяща за обработвания материал система за прахоулавяне.
- Осигурявайте добро проветряване на работното място.
- Препоръчва се използването на дихателна маска с филтър от клас P2.

Спазвайте валидните във Вашата страна законови разпоредби, валидни при обработване на съответните материали.

Прахоулавянето може да бъде блокирано от прах, стърготини или откъртени от детайла парченца.

- Изключете електроинструмента и извадете щепесела от контакта.
- Изчакайте, докато циркулярният диск спре напълно.
- Открийте и отстранете причината за запушването.

- Избягвайте натрупване на прах на работното място. Прахът може лесно да се самовъзпламени.

- За да се предотврати опасността от пожар при рязане на алуминий, изпразнете долния капак на циркулярния фиск и не използвайте аспирационна система.

##

За отстраняване на откъртени от обработваните детайли парченца и груби стърготини можете да отворите долния капак на циркулярния диск (44).

- Изключете електроинструмента и извадете щепесела от контакта.
- Изчакайте, докато циркулярният диск спре напълно.
- Поставете електроинструмента легнал настрани.
- Отворете подовата решетка (31) (вж. фиг. a).
- Изтеглете езичетата (45) на долния капак на циркулярния диск леко навън и отворете долния капак на циркулярния диск (44).
- Отстранете стърготини и откъртени парченца от обработвания детайл.
- Отново затворете долния капак на циркулярния диск (44) докато езичетата (45) не прищракат.
- Затворете подовата решетка (31).
- Поставете електроинструмента в работна позиция.

##

- Вкарайте подходящ шланг на прахосмукачка в прахоуловителния адаптер (29).

Използваната прахосмукачка трябва да е пригодна за работа с обработвания материал.

Ако при работа се отделя особено вреден за здравето прах или канцерогенен прах, използвайте специализирана прахосмукачка.