# Регулиране на разтварящия клин

Разтварящият клин (4) предотвратява заклинването на циркулярния диск (24) в среза. В противен случай съществува опасност от възникване на откат, когато циркулярният диск се блокира в разрязвания детайл.
Затова винаги внимавайте разтварящият клин да е регулиран правилно:

- Радиалната междина между циркулярния диск и разтварящия клин трябва да е най-много 3 − 8 mm.
- Дебелината на разтварящия клин трябва да е по-малка от широчината на среза и по-голяма от дебелината на тялото на диска.
- Разтварящият клин трябва да е винаги в равнината на циркулярния диск.
- При обикновено разрязване разтварящият клин трябва да е винаги във възможно най-високата си позиция.

## Настройка на височината на разтварящия клин (вж. фиг. F)

При прорязване на канали трябва да регулирате височината на разтварящия клин.

- Използвайте електроинструмента за изготвяне на канали или фалциране само със съответно подходящото защитно съоръжение (напр. тунелен предпазен капак, притискащ палец).

- Отворете захващащия лост (37) и изтеглете защитното покритие (3) от канала в разтварящия клин (4).
  За да предпазите предпазния кожух от нараняване, го приберете и захванете с предвидената за целта профилна планка (11) в корпуса (вижте също фигура ).
- Завъртете колянната ръкохватка (15) до упор по посока на часовниковата стрелка, така че циркулярният диск (24) да застане във възможно най-висока позиция над масата на циркуляра.
- Разхлабете захващащия лост (34) по посока на часовника докато не посочи нагоре.
- Изтеглете разтварящия клин от щифтовете (35) (изтеглете захващащия лост (34) леко навън) и избутайте разтварящия клин (4) до упор надолу.
- Оставете двата щифта (35) да прищракат в долните отвори в разтварящия клин и отново затегнете захващащия лост (34).
  Маркировките (33) върху клемата и върху захващащия лост (34) трябва да се изравнят както е посочено.