# Säilytys ja kuljetus

## Laiteosien säilytys (katso kuvat O1–O2)

Tietyt laiteosat voi kiinnittää kätevästi sähkötyökalun asiaankuuluviin säilytyskohtiin.

- Avaa lisäsuuntaisohjain (41) suuntaisohjaimesta (5).
- Aseta kaikki irrotetut laiteosat rungossa oleviin säilytyspaikkoihin (katso seuraava taulukko).

Osa | Säilytyspaikka
--- | ---
Suuntaisohjain (5) | käännetään ympäri, ripustetaan alakautta ohjainkiskoihin ja lukitaan kiinnityskahvalla (39)
Työntöpalikka (12) | kiinnitetään säilytyspaikkaan (68)
Suojus (3) | ripustetaan pidikkeeseen (11) ja kiristetään kiristysvivulla (37)
Kuusiokoloavain (10) | kiinnitetään säilytyspaikkaan (69)
Lenkkiavain (9) | kiinnitetään säilytyspaikkaan (70)
Kulmaohjain (2) | kiinnitetään säilytyspaikkaan (7)
Lisäsuuntaisohjain (41) | työnnetään suuntaisohjaimen (5) takana olevaan uraan ja kiristetään siipiruuvien avulla

## Sähkötyökalun kantaminen

Seuraavat toimenpiteet on suoritettava ennen sähkötyökalun kuljetusta:

- Aseta sähkötyökalu kuljetusasentoon.
- Poista kaikki lisätarvikkeet, joita ei voi kiinnittää kunnolla sähkötyökaluun.
  Kuljeta käyttämättömiä sahanteriä mieluiten suljetussa kotelossa.
- Työnnä sahapöydän levennysosa (6) kokonaan sisään ja lukitse se painamalla kiinnityskahvaa (13) alaspäin.
- Kääri sähköjohto johtopitimen (26) ympärille.
- Käytä nostamiseen ja kuljettamiseen kantokahvoja (27).

- Käytä sähkötyökalun kuljetukseen vain kuljetusvarusteita, ei missään tapauksessa suojuksia.