# Namještanje klina raspora

Klin raspora (4) sprječava zaglavljivanje lista pile (24) u izrezu. Inače postoji opasnost od povratnog udarca ako bi se list pile zaglavio u izratku.
Stoga uvijek pazite da je klin raspora ispravno namješten:

- Radijalni raspor između lista pile i klina raspora smije iznositi najviše 3−8 mm.
- Debljina klina raspora mora biti manja od širine rezanja i veća od debljine lista pile.
- Klin raspora mora se uvijek nalaziti u liniji s listom pile.
- Za normalno rezanje klin raspora mora biti u najvišem mogućem položaju.

## Namještanje visine klina raspora (vidjeti sliku F)

Za piljenje utora morate namjestiti visinu klina raspora.

- Električni alat koristite za izradu utora ili pregiba samo s odgovarajuće prikladnom zaštitnom napravom (npr. tunelskim štitnikom, pritisnim češljem).

- Otvorite steznu polugu (37) i izvucite zaštitni poklopac (3) iz utora na klinu raspora (4).
  Kako biste zaštitili zaštitni poklopac od oštećenja, spremite ga u predviđeni držač (11) na kućištu (vidjeti i sliku ).
- Okrenite ručicu (15) u smjeru kazaljke na satu do graničnika tako da se list pile (24) nalazi u najvišem mogućem položaju iznad lista pile.
- Otpustite steznu polugu (34) u smjeru kazaljke na satu tako da je okrenuta prema gore.
- Izvucite klin raspora iz zatika (35) (steznu polugu (34) malo izvucite prema van) i pomaknite klin raspora (4) do graničnika prema dolje.
- Pustite oba zatika (35) da se uglave u gornjim rupama na klinu raspora i ponovno zategnite steznu polugu (34).
  Oznake (33) na stezaljci i steznoj poluzi (34) moraju biti centrirane kako je prikazano.