# Namestitev sestavnih delov

- Vse priložene dele previdno vzemite iz embalaže.
- Z električnega orodja in priloženega pribora odstranite ves embalažni material.

- Blokirne vijake (32) zavrtite s konico očesnega ključa (9) v smeri odprte ključavnice do prislona in odprite rešetko (31) (glejte sliko a).
  Odstranite embalažni material izpod motorja.

Neposredno na ohišju so pritrjeni naslednji elementi orodja: potisno tnalo (12), očesni ključ (9), šestrobi ključ (10), vzporedno vodilo (5), kotni prislon (2), odsesovalni adapter (29), dodatno vzporedno vodilo (41) s pritrdilnim kompletom (42), zaščitni pokrov (3).

- Takoj, ko potrebujete enega od teh elementov orodja, ga previdno snemite iz njegovega ležišča.

##

Opomba: Po potrebi pred vgradnjo očistite vse dele, ki jih boste namestili.

- Zavrtite ročico (15) v desno do prislona, tako da bo žagin list (24) v najvišjem možnem položaju nad rezalno mizo.
- Sprostite blokirno ročico (34) z vrtenjem v desno, dokler ne bo gledala navzgor.
- Razporni klin (4) potiskajte v smeri blokirne ročice (34), dokler ga ni mogoče povleči navzgor.
- Razporni klin povlecite povsem navzgor, da ga namestite natančno na sredino žaginega lista.
- Zatiča (35) naj se zatakneta v spodnji izvrtini razpornega klina, blokirno ročico (34) pa znova privijte.
  Oznaki (33) na blokadi in blokirni ročici (34) morata biti usmerjeni, kot je prikazano.

##

- Vložek za mizo (23) položite na razporni klin (4) v vdolbino za orodje.
- Blokirne vijake (36) s konico očesnega ključa (9) zavrtite v smeri zaprte ključavnice do prislona.

Sprednja stran vložka za mizo (23) mora biti poravnana z rezalno mizo ali pa biti nekoliko pod njo, hrbtna stran mora biti poravnana z rezalno mizo ali pa mora biti nekoliko nad njo.

##

Opomba: Montirajte zaščitni pokrov samo, če je razporni klin nameščen v zgornjem položaju točno nad sredino žaginega lista (glejte sliko b2). Zaščitnega pokrova ne montirajte, če je razporni klin v spodnjem položaju (stanje ob dobavi ali položaj za žaganje utorov) (glejte sliko b1).

- Sprostite vpenjalni vzvod (37) in zaščitni pokrov (3) odstranite iz držala (11).
- Z eno roko držite zaščito žaginega lista (zgornje kovinsko vodilo) zaščitnega pokrova (3), z drugo pa vpenjalni vzvod (37) v zgornjem položaju.
- Vodilni sornik (38) potisnite nazaj v utor na razpornem klinu (4).
- Zaščitni pokrov (3) spuščajte, dokler ni zaščita žaginega lista (kovinsko vodilo) vzporedno z rezalno mizo (21).
- Vpenjalni vzvod (37) pritisnite navzdol. Vpenjalni vzvod se mora občutno in slišno zaskočiti, zaščitni pokrov (3) pa mora biti čvrsto in varno nameščen.

- Pred vsako uporabo preverite, ali se zaščitni pokrov neovirano premika. Električnega orodja ne uporabljajte, če je premikanje zaščitnega pokrova ovirano in če se ta ne zapira hitro.

##

Vzporedno vodilo (5) lahko namestite ali levo ali pa desno od žaginega lista.

- Sprostite vpenjalni ročaj (39) vzporednega vodila (5). S tem se razbremeni V-vodilo (40).
- Najprej vstavite vzporedno vodilo z V-vodilom v vodilni utor (30) rezalne mize. Najprej vstavite vzporedno vodilo v zadnjo vodilni žleb (25) rezalne mize.
  Sedaj se lahko vzporedno vodilo poljubno premika.
- Za pritrditev vzporednega vodila pritisnite vpenjalni ročaj (39) navzdol.

##

Za žaganje ožjih obdelovancev in navpičnih zajeralnih kotov na vzporedno vodilo (41) namestite dodatno vzporedno vodilo (5).
Dodatno vzporedno vodilo se lahko montira po potrebi levo ali desno na vzporedno vodilo (5).

Za montažo uporabite pritrdilni komplet "Dodatno vzporedno vodilo" (42) (2 pritrdilna vijaka, 2 podložki, 2 krilni matici).

- Potisnite pritrdilne vijake skozi stranske izvrtine na vzporednem vodilu (5).
- Glave vijakov pri tem služijo kot vodilo dodatnega vzporednega vodila.
- Potisnite dodatno vzporedno vodilo (41) nad glave pritrdilnih vijakov.
- Namestite podložke na pritrdilne vijake in zategnite vijake s pomočjo krilnih matic.

##

- Potisnite tirnico (43) kotnega prislona (2) v enega izmed predvidenih vodilnih utorov (28) rezalne mize.