# Stacionarna ili fleksibilna montaža

- Kako bi se osiguralo sigurno rukovanje, električni alat morate prije uporabe montirati na ravnu i stabilnu radnu površinu (npr. radni stol).

## Montaža na radnu površinu (vidjeti sliku h)

- Pričvrstite električni alat s prikladnim vijčanim spojem na radnu površinu. Za to služe provrti (8).

## Montaža na Bosch radni stol (vidjeti sliku i)

Bosch radni stolovi (npr. GTA 560) omogućuju držanje električnog alata na svakoj podlozi pomoću nogu podesivih po visini.

- Pročitajte sva upozorenja i upute priložene uz radni stol. Propusti do kojih može doći uslijed nepridržavanja upozorenja i uputa mogu uzrokovati električni udar, požar i/ili teške ozljede.

- Prije montaže električnog alata ispravno montirajte radni stol. Besprijekorna montaža je važna kako bi se izbjegla opasnost od urušavanja.

- Električni alat montirajte na radni stol u transportnom položaju.