# Odkladanie a preprava

## Odkladanie prvkov náradia (pozri obrázky O1–O2)

Na odkladanie ponúka toto elektrické náradie možnosť spoľahlivého upevnenia určitých elementov náradia.

- Uvoľnite prídavný paralelný doraz (41) z paralelného dorazu (5).
- Zasuňte všetky voľné časti náradia do ich úložných priehradiek na kryte (pozri nasledujúcu tabuľku).

Element náradia | Úložná priehradka
--- | ---
Paralelný doraz (5) | otočte, zdola zaveste do vodiacich líšt a upevňovaciu rukoväť (39) zaaretujte
Posúvač obrobku (12) | zasuňte do odkladacieho priestoru (68)
Ochranný kryt (3) | zaveste do výreze v držiaku (11) a utiahnite upínacou páčkou (37)
Kľúč s vnútorným šesťhranom (10) | zasuňte do odkladacieho priestoru (69)
Prstencový kľúč (9) | zasuňte do odkladacieho priestoru (70)
Uhlový doraz (2) | zasuňte do odkladacieho priestoru (7)
Prídavný paralelný doraz (41) | zasuňte do drážky v paralelnom doraze (5) a utiahnite pomocou krídlových skrutiek

## Prenášanie elektrického náradia

Predtým, ako budete elektrické náradie prepravovať, musíte vykonať nasledujúce kroky:

- Dajte elektrické náradie do prepravnej polohy.
- Odstráňte všetko príslušenstvo, ktoré nemôže byť na elektrickom náradí pevne namontované.
  Nepoužívané pílové listy majte pri preprave podľa možnosti uložené v nejakom uzavretom obale.
- Rozšírenie rezacieho stola (6) posuňte úplne dovnútra a zatlačte aretačnú rukoväť (13) kvôli upevneniu nadol.
- Naviňte sieťový kábel okolo držiaka na kábel (26).
- Na nadvihnutie alebo pri preprave používajte rukoväti na prenášanie (27).

- Pri preprave tohto elektrického náradia používajte len transportné prvky náradia, nikdy však nepoužívajte bezpečnostné prvky náradia.