# Zamena lista testere (videti slike l1−l4)

- Izvucite pre svih radova na električnom alatu mrežni utikač iz utičnice.

- Prilikom montaže lista testere nosite zaštitne rukavice. Postoji opasnost od povrede.

- Koristite samo listove testere čija je maksimalno dozvoljena brzina veća od broja obrtaja u praznom hodu vašeg električnog alata.

- Upotrebljavajte samo listove testere, koji odgovaraju karakteristikama koje su navedene u ovom uputstvu za rad, kao i na električnom alatu, i koji su prekontrolisani prema EN 847‑1 i obeleženi na odgovarajući način.

- Koristite samo listove testere koje je preporučio proizvođač ovog električnog alata i koji su prikladni za materijal koji želite da obrađujete. Na taj način ćete izbeći pregrevanje vrhova zuba testere i topljenje materijala za obradu.

- Nemojte upotrebljavati listove testera od HSS čelika. Takvi listovi testere mogu lako da se slome.

##

- Otvorite steznu polugu (37) i skinite zaštitni poklopac (3) iz žleba na rascepnom klinu (4).
- Okrenite blokadni zavrtanj (36) sa vrhom okastog ključa (9) do graničnika u položaj okretanja „Otključavanje“ i podignite umetak za sto (23) iz otvora za alat. Za lakše podizanje rupe za hvatanje (46).
- Ručicu (15) obrnite u smeru kretanja kazaljke na satu do graničnika, tako da se list testere (24) nalazi u najvišoj mogućoj poziciji iznad stola za testerisanje.
- Okrećite zateznu navrtku (47) pomoću okastog ključa (9) i istovremeno pritiskajte zaustavnu polugu vretena (48), dok ne ulegne.
- Držite polugu za blokadu vretena zategnutu i odvrnite zatezne navrtke suprotno od kazaljke na satu.
- Skinite zateznu prirubnicu (49).
- Skinite list testere (24).

##

- Ukoliko je neophodno, pre ugradnje očistite sve delove koje treba montirati.
- Stavite novi list testere na zateznu prirubnicu (51) na vretenu alata (50).

Napomena: Nemojte da upotrebljavate suviše male listove testere. Radijalni žleb između lista testere i rascepnog klina sme da iznosi najviše 3 − 8 mm.

- Pri ugradnji obratite pažnju na to da se pravac presecanja zuba (pravac strelice na listu testere) poklapa sa smerom strelice na rascepnom klinu!

- Postavite zateznu prirubnicu (49) i zateznu navrtku (47).
- Okrećite zateznu navrtku (47) pomoću okastog ključa (9) i istovremeno pritiskajte zaustavnu polugu vretena (48), dok ne ulegne.
- Stegnite čvrsto zateznu navrtku u smeru kretanja kazaljke na satu.
- Stavite umetak za sto (23) preko rascepnog klina (4) u otvor za alat. Okrenite blokadni zavrtanj (36) sa vrhom okastog ključa (9) do graničnika u položaj okretanja „Zaključavanje“.
- Ponovo montirajte zaštitni poklopac (3).