# Usisavanje prašine/strugotina

Prašina od materijala kao što su premazi sa sadržajem olova, neke vrste drva, mineralnih materijala i metala, može biti štetna za zdravlje. Dodirivanje ili udisanje prašine može uzrokovati alergijske reakcije i/ili bolesti dišnih puteva korisnika električnog alata ili osoba koje se nalaze u blizini.
Određena vrsta prašine, kao što je npr. prašina od hrastovine ili bukve, smatra se kancerogenom, posebno u kombinaciji s dodatnim tvarima za obradu drva (kromat, zaštitna sredstva za drvo). Materijal, koji sadrži azbest, smiju obrađivati samo stručne osobe.

- Po mogućnosti koristite uređaj za usisavanje prašine prikladan za materijal.
- Pobrinite se za dobro prozračivanje radnoga mjesta.
- Preporučuje se nošenje zaštitne maske s klasom filtra P2.

Poštujte važeće propise u vašoj zemlji za materijale koje ćete obrađivati.

Usisavanje prašine/strugotine može biti začepljeno prašinom, strugotinom ili odlomljenim komadićima izratka.

- Isključite električni alat i izvucite mrežni utikač iz utičnice.
- Pričekajte da se list pile potpuno zaustavi.
- Ustanovite uzrok začepljenja i otklonite ga.

- Izbjegavajte nakupljanje prašine na radnom mjestu. Prašina se može lako zapaliti.

- Kako bi se izbjegla opasnost od požara kod piljenja aluminija, ispraznite donji pokrov lista pile i ne koristite usisavanje strugotina.

##

Za uklanjanje odlomljenih komadića izratka i velikih strugotina možete otvoriti donji pokrov lista pile (44).

- Isključite električni alat i izvucite mrežni utikač iz utičnice.
- Pričekajte da se list pile potpuno zaustavi.
- Nagnite električni alat na stranu.
- Otvorite podnu ploču (31) (vidjeti sliku a).
- Lagano razdvojite spojnice (45) na donjem pokrovu lista pile i otklopite donji pokrov lista pile (44).
- Uklonite odlomljene komadiće izratka i strugotine.
- Ponovno zaklopite donji pokrov lista pile (44) da se spojnice (45) uglave.
- Zatvorite podnu ploču (31).
- Stavite električni alat u radni položaj.

##

- Utaknite odgovarajuće crijevo usisavača u usisni adapter (29).

Usisavač mora biti prikladan za obrađivani materijal.

Kod usisavanja suhe prašine ili prašine koja je posebno opasna za zdravlje i kancerogena, treba koristiti specijalni usisavač.