# Simboluri

Simbolurile care urmează pot fi importante pentru utilizarea sculei dumneavoastră electrice. Vă rugăm să reţineţi simbolurile şi semnificaţia acestora. Interpretarea corectă a simbolurilor vă ajută să utilizaţi mai bine şi mai sigur scula electrică.

Simbolurile şi semnificaţia acestora
| Nu ţine mâinile în sectorul de tăiere în timpul funcţionării sculei electrice. În cazul contactului cu pânza de ferăstrău, există pericolul de rănire.
| Poartă mască antipraf.
| Poartă căşti antifonice. Zgomotul poate provoca pierderea auzului.
| Poartă ochelari de protecţie.
‎3 601 M42 001 ‎3 601 M42 031 ‎3 601 M42 071 ‎3 601 M42 041 ‎3 601 M42 0B1 | Ţine cont de dimensiunile pânzei de ferăstrău. Diametrul orificiului de prindere trebuie să se potrivească fără joc cu cel al axului de prindere al sculei electrice. În cazul în care este necesară utilizarea de reductoare, ai grijă ca dimensiunile reductorului să se potrivească atât cu grosimea corpului pânzei de ferăstrău şi cu diametrul orificiului de prindere al pânzei de ferăstrău, cât şi cu diametrul axului de prindere al sculei electrice. Foloseşte pe cât posibil reductoarele din pachetul de livrare al pânzei de ferăstrău. Diametrul pânzei de ferăstrău trebuie să corespundă specificaţiei de pe simbol.
| a Diametrul pânzei de ferăstrău trebuie să fie de maximum 216 mm. b La înlocuirea pânzei de ferăstrău, ai grijă ca lăţimea de tăiere să nu fie mai mică de 2,3 mm, iar grosimea corpului pânzei de ferăstrău să nu fie mai mare de 2,1 mm. În caz contrar, există pericolul blocării penei de despicat în piesa de prelucrat. c Grosimea penei de despicat este de 2,2 mm. d Direcţia de tăiere a dinţilor (direcţia săgeţii de pe pânza de ferăstrău) trebuie să coincidă cu direcţia săgeţii de pe pana de despicat.
| Grosimea penei de despicat este de 2,2 m. Înălţimea maximă posibilă a piesei de prelucrat este de 70 mm.
| Partea stângă: Indică direcţia de rotaţie a manivelei pentru coborârea (poziţie de transport) şi ridicarea (poziţie de lucru) a pânzei de ferăstrău. Partea dreaptă: Indică poziţia pârghiei de blocare pentru fixarea pânzei de ferăstrău şi pentru reglarea unghiului de înclinare în plan vertical (pânză de ferăstrău rabatabilă).
| Sculele electrice din clasa de protecţie II au izolaţie întărită sau dublă.
| Prin marcajul CE, producătorul certifică faptul că scula electrică este în concordanţă cu directivele EU aflate în vigoare.