# Montering av enkeltdeler

- Ta alle medleverte deler forsiktig ut av emballasjen.
- Fjern all emballasjen til elektroverktøyet og tilbehøret som ble levert sammen med verktøyet.

- Drei låseskruene (32) med spissen på ringnøkkelen (9) i retningen "Låse opp" til de stopper, og åpne bunngitteret (31) (se bilde a).
  Fjern emballasjematerialet under motorblokken.

Følgende maskinkomponenter er festet rett på huset: skyvestokk (12), ringnøkkel (9), unbrakonøkkel (10), parallellanlegg (5), vinkelanlegg (2), støvsugeradapter (29), ekstra parallellanlegg (41) med festesett (42), beskyttelsesdeksel (3).

- Når du trenger en av disse komponentene, tar du det forsiktig ut av oppbevaringsrommet.

##

Merknad: Rengjør om nødvendig alle delene som skal monteres, før spaltekniven plasseres.

- Drei sveiven (15) med urviseren til den stopper, slik at sagbladet (24) er i den høyeste mulige stillingen over sagbordet.
- Løsne klemspaken (34) med urviseren til den vender opp.
- Skyv spaltekniven (4) mot klemspaken (34) til det er mulig å trekke den oppover.
- Trekk spaltekniven helt opp slik at den er plassert nøyaktig over midten av sagbladet.
- La de to stiftene (35) festes i hullene nede på spaltekniven, og stram klemspaken (34) igjen.
  Markeringene (33) på klemmen og klemspaken (34) må være plassert som vist.

##

- Legg innleggsplaten (23) over spaltekniven (4) i verktøysjakten.
- Drei låseskruen (36) med spissen til ringnøkkelen (9) i retningen «Låse» til den stopper.

Forsiden av innleggsplaten (23) må flukte med eller være litt under sagbordet, baksiden må flukte eller være litt over sagbordet.

##

Merknad: Monter beskyttelsesdekselet bare når spaltekniven er plassert i den øverste stillingen nøyaktig over midten av sagbladet (se bilde b2). Vernedekselet må ikke monteres hvis spaltekniven er i den nederste stillingen (leveringstilstand eller stilling for saging av noter) (se bilde b1).

- Løsne klemspaken (37), og ta beskyttelsesdekselet (3) ut av holderen (11).
- Hold fast sagbladvernet (øvre metallskinne) til beskyttelsesdekselet (3) med den ene hånden, og hold klemspaken (37) oppe med den andre hånden.
- Skyv styrebolten (38) bakover i sporet på spaltekniven (4).
- Før beskyttelsesdekselet (3) nedover til sagbladvernet (øvre metallskinne) står parallelt med overflaten på sagbordet (21).
- Trykk klemspaken (37) ned. Klemspaken skal gå merkbart og hørbart i lås, og beskyttelsesdekselet (3) må være fast og sikkert montert.

- Kontroller alltid før bruk om beskyttelsesdekselet beveger seg feilfritt. Ikke bruk elektroverktøyet hvis beskyttelsesdekselet ikke kan bevege seg fritt og ikke låses umiddelbart.

##

Parallellanlegget (5) kan plasseres til venstre eller høyre for sagbladet.

- Løsne spennhåndtaket (39) til parallellanlegget (5). På denne måten avlastes V-sporet (40).
- Sett først parallellanlegget med V-sporet i styresporet (30) til sagbordet. Plasser deretter parallellanlegget i det fremre styresporet (25) til sagbordet.
  Parallellanlegget kan nå forskyves etter ønske.
- For å låse parallellanlegget trykker du spennhåndtaket (39) ned.

##

Når du skal sage smale emner og sage med vertikal gjæringsvinkel, må du montere det ekstra parallellanlegget (41) på parallellanlegget (5).
Det ekstra parallellanlegget monteres til venstre eller høyre på parallellanlegget (5) etter behov.

Monter ved bruk av festesettet "Ekstra parallellanlegg" (42) (2 festeskruer, 2 underlagsskiver, 2 vingemuttere).

- Skyv festeskruene gjennom hullene på siden på parallellanlegget (5).
- Hodene på skruene er da som en føring for ekstra-parallellanlegget.
- Skyv det ekstra parallellanlegget (41) over hodene til festeskruene.
- Sett underlagsskivene på festeskruene, og stram skruene med vingemutterne.

##

- Før skinnen (43) til vinkelanlegget (2) inn i et av styresporene (28) til sagbordet.