# Sikkerhedsinstruktioner for bordsave

##

- Afskærmninger skal være monteret. Afskærmninger skal være i brugbar stand og korrekt monteret. En afskærmning, der sidder løst, er beskadiget, eller som ikke fungerer korrekt, skal repareres eller udskiftes.

- Brug altid afskærmningen til savklingen og kløveklingen til alle gennemskæringsopgaver. I forbindelse med gennemskæringsopgaver , hvor savklingen skærer hele vejen gennem arbejdsemnet, bidrager afskærmningen til at reducere risikoen for personskade.

- Når du har afsluttet et ikke-gennemgående snit som f.eks. falsning, skal du sætte spaltekniven tilbage i opadgående position. Når spaltekniven er i opadgående position, skal du genmontere knivbeskyttelsen. Afskærmningen og spaltekniven bidrager til at reducere risikoen for personskade.

- Kontrollér, at savklingen ikke berører afskærmningen, kløveklingen eller arbejdsemnet, før kontakten slås til. Hændelig kontakt mellem disse dele og savklingen kan medføre en farlig situation.

- Juster kløveklingen som beskrevet i denne brugsanvisning. Forkert afstand, placering eller justering kan medføre, at kløveklingen ikke kan forhindre tilbageslag.

- For at kløveklingen kan fungere, skal den gribe fat i arbejdsemnet. Kløveklingen er ineffektiv ved skæring i emner, der er for korte til, at kløveklingen kan gribe fat i dem. Under disse forhold kan kløveklingen ikke forhindre tilbageslag.

- Brug den korrekte savklinge til kløveklingen. For at kløveklingen kan fungere korrekt, skal savklingens diameter passe til den relevante kløveklinge, selve savklingen skal være tyndere end kløveklingen, og savklingens skærebredde skal være større end kløveklingens tykkelse.

##

- FARE: Placér aldrig fingre eller hænder i nærheden af eller ud for savklingen. Hvis du er uopmærksom et øjeblik, eller din hånd glider, kan den ramme savklingen med alvorlige skader til følge.

- Emnet skal altid føres ind mod savklingen mod rotationsretningen. Hvis emnet føres i samme retning, som savklingen roterer over bordpladen, kan emnet – og din hånd – blive trukket ind i savklingen.

- Brug aldrig geringslæren til indføring af emnet under kløvning, og brug ikke kløvestyret som længdestop under tværsavning ved hjælp af geringslæren. Hvis emnet fremføres ved hjælp af kløvestyret og geringslæren samtidigt, øges sandsynligheden for at savklingen kører fast, og der sker tilbageslag.

- Under kløvning skal arbejdsemnet altid have fuldt kontakt med styret, og indføringskraften skal altid påføres mellem styret og savklingen. Brug en trykstav, når afstanden mellem styret og savklingen er under 150 mm, og en trykblok, når afstanden er under 50 mm. "Hjælpeanordningerne" holder din hånd på sikker afstand af savklingen.

- Trykstaven fra producenten skal bruges, eller der skal fremstilles en, der overholder instruktionerne. Trykstaven sikrer en tilstrækkelig afstand mellem hånden og savklingen.

- Trykstaven må aldrig bruges, hvis den er beskadiget eller savet i. En beskadiget trykstav eller en trykstav med savemærker kan knække, og hånden kan glide ind i savklingen.

- Arbejdet må aldrig udføres "frihånd". Brug altid enten kløvestyret eller geringslæren til at placere og fremføre emnet. "Frihånds" vil sige at bruge hænderne til at støtte eller styre emnet i stedet for et kløvestyr eller en geringslære. Frihåndssavning resulterer i fejljustering, fastkøring og tilbageslag.

- Ræk aldrig rundt om eller hen over en roterende savklinge. Hvis du rækker ud efter et arbejdsemne, er der risiko for, at hænderne kommer i kontakt med den roterende savklinge.

- Anvend støtteanordninger til arbejdsemnet på arbejdsbordets bagkant og/eller sider for at holde lange/og eller brede arbejdsemner i vater. Lange og/eller brede arbejdsemner har tendens til at vippe på bordkanten, hvilket kan medføre tab af kontrollen, fastkøring og tilbageslag.

- Indfør arbejdsemnet med en jævn hastighed. Undgå at bøje, dreje eller rotere arbejdsemnet. Hvis arbejdsemnet kører fast, skal værktøjet straks slukkes og strømmen frakobles, mens det fastkørte emne kan frigøres. Hvis savklingen kører fast i arbejdsemnet, er der risiko for tilbagslag eller motorstop.

- Stykker af afsavet materiale må ikke fjernes, mens saven kører. Materialet kan sætte sig fast ved styret eller inde i savklingens afskærmning, og dine fingre kan blive trukket ind i savklingen. Sluk for saven, og vent til savklingen stopper, før materialet fjernes.

- Brug et ekstra styr, som er i kontakt med bordpladen, under kløvning af emner med en tykkelse under 2 mm. Tynde arbejdsemner kan køre fast under kløvestyret og resultere i tilbageslag.

##

Tilbageslag er en pludselig reaktion fra arbejdsemnet, der sker, når savklingen kommer i klemme eller kører fast, hvis savelinjen i emnet er fejljusteret i forhold til savklingen, eller hvis en del af arbejdsemnet sidder fast mellem savklingen og kløvestyret eller et andet fastsiddende objekt.

Under tilbageslag løftes arbejdsemnet ofte op fra bordet af savklingens bagkant og slynges mod operatøren.

Tilbageslag skyldes forkert brug af saven og/eller forkerte arbejdsprocedurer eller arbejdsbetingelser og kan undgås ved at træffe de relevante forholdsregler, som er angivet nedenfor.

- Stå aldrig direkte ud for savklingen. Placér altid kroppen på samme side af savklingen som styret. Tilbageslag kan slynge arbejdsemnet mod personer, der står foran og ud for savklingen, med høj fart.

- Ræk aldrig hen over eller rundt om savklingen for at trække i eller støtte arbejdsemnet. Dine hænder kan komme til at berøre savklingen, eller tilbageslag kan trække dine fingre ind i klingen.

- Hold og tryk aldrig det emne, der kløves, mod den roterende savklinge. Hvis det arbejdsemne, der kløves, trykkes mod savklingen, kører det fast, og der sker tilbageslag.

- Indstil styret, så det er parallelt med savklingen. Hvis styret er forkert justeret, klemmes emnet mod savklingen, og der sker tilbageslag.

- Brug et featherboard til at styre emnet mod bordet og styret, når der skal laves ikke gennemgående snit som falsning. Et featherboard hjælper dig til at styre arbejdsemnet i tilfælde af tilbageslag.

- Store paneler skal understøttes for at minimere risikoen for, at savklingen bliver klemt og slår tilbage. Store paneler har en tendens til at bøje ned under deres egen vægt. Der skal placeres en eller flere støtter under alle dele af panelet, som stikker ud over bordpladen.

- Vær især forsigtig ved skæring i emner, der er snoede, knudrede, deformerede eller som ikke har en lige kant, der kan føres langs en geringslære eller et styr. Deformerede, knudrede eller snoede arbejdsemner er ustabile og gør, at savsporet fejljusteres i forhold til savklingen, så der sker fastgøring og tilbageslag.

- Skær aldrig i flere arbejdsemner, som er lagt sammen lodret eller vandret. Der er risiko for, at savklingen løfter ét eller flere emner og forårsager tilbageslag.

- Når saven startes igen med savklingen i arbejdsemnet, skal savklingen centeres i savsporet, uden at savtænderne griber fat i materialet. Hvis savklingen kører fast, kan den løfte arbejdsemnet op og forårsage tilbageslag, når saven startes igen.

- Savklingerne skal holdes rene og have en tilstrækkelig udlægning. Brug aldrig deformerede savklinger eller savklinger med revnede eller knækkede tænder. Skarpe og korrekt indstillede savklinger minimerer fastgøring, standsning og tilbageslag.

##

- Sluk for bordsaven, og tag stikket ud, når bordindsatsen skal fjernes, savklingen skiftes eller kløveklingen eller afskærmningen justeres, og når maskinen ikke er under opsyn. De forebyggende tiltag bidrager til, at ulykker undgås.

- Bordsaven må aldrig efterlades uden opsyn. Den skal slukkes og må først forlades, når den er standset helt. En kørende sav, som ikke er under opsyn, udgør en ukontrolleret fare.

- Placér bordsaven på et godt oplyst og vandret sted, hvor du har godt fodfæste og god balance. Den skal installeres et sted, hvor der er plads til, at du nemt kan håndtere arbejdsemner i de nødvendige størrelser. Små og mørke rum og ujævne og glatte gulve øger risikoen for ulykker.

- Gør hyppigt rent og fjern savsmuld under savbordet og/eller opsamleren til savsmuld. Ophobet savsmuld er brændbart og kan selvantænde.

- Bordsaven skal være fastgjort. En bordsav, der ikke er tilstrækkelig godt fastgjort, kan flytte sig eller vælte.

- Fjern værktøj, affaldstræ osv. fra bordet, før saven startes. Forstyrrelser eller risiko for fastkørt materiale kan være farligt.

- Brug altid savklinger med dornhuller i den rigtige størrelse og form (rombeformede, runde). Savklinger, der ikke passer til savens monteringsanordninger, vil køre skævt og medføre, at du mister kontrollen.

- Brug aldrig beskadiget eller forkert udstyr som f.eks. flanger, klingeskiver, bolte eller møtrikker til montering af savklinger. Dette monteringsudstyr er designet specifikt til din sav for at opnå sikker drift og optimal ydelse.

- Du må aldrig stå på bordsaven eller bruge den som taburet. Der kan ske alvorlige skader, hvis værktøjet vælter, eller hvis du kommer til at berøre klingen.

- Kontrollér, at savklingen er monteret, så den roterer i den rigtige retning. Brug aldrig slibeskiver, stålbørster eller polereskiver på en bordsav. Forkert montering af savklingen eller brug af ikke-anbefalet tilbehør kan medføre alvorlig personskade.