# Asmens ķīļa regulēšana

Asmens ķīlis (4) novērš zāģa asmens (24) iestrēgšanu zāģējumā. Pretējā gadījumā zāģa asmens var ieķerties apstrādājamajā priekšmetā, radot atsitiena briesmas.
Tāpēc vienmēr pārliecinieties, ka asmens ķīlis ir pareizi noregulēts.

- Radiālais attālums starp zāģa asmeni un asmens ķīli nedrīkst pārsniegt 3 − 8 mm.
- Asmens ķīļa biezumam jābūt mazākam par zāģējuma platumu un lielākam par zāģa asmens pamatnes biezumu.
- Asmens ķīlim vienmēr jāatrodas uz vienas līnijas ar zāģa asmeni.
- Normālas zāģēšanas laikā asmens ķīlim vienmēr jāatrodas augstākajā iespējamajā stāvoklī.

## Asmens ķīļa augstuma iestatīšana (attēls F)

Lai iezāģētu gropes, atbilstoši jāieregulē asmens ķīļa augstums.

- Lietojiet elektroinstrumentu gropju un rievu iezāģēšanai vienīgi kopā ar piemērotām aizsargierīcēm (piemēram, ar tuneļveida aizsargpārsegu vai spiedķemmi).

- Atlaidiet aizsargpārsega stiprināšanas sviru (37) un izvelciet aizsargpārsegu (3) no asmens ķīļa (4) gropes.
  Lai pasargātu aizsargpārsegu no bojājumiem, ievietojiet to šim nolūkam paredzētajā turētājā (11) uz elektroinstrumenta korpusa (skatīt arī attēlu ).
- Grieziet kloķi (15) līdz galam pulksteņa rādītāju kustības virzienā, līdz zāģa asmens (24) tiek pacelts iespējami augstu virs zāģēšanas galda.
- Atbrīvojiet stiprinošo sviru (34) pulksteņrādītāju virzienā, līdz tā vērta uz augšu.
- Novelciet asmens ķīli no stienīšiem (35) (stiprinošajai svirai (34) jābūt pavilktai nedaudz uz āru) un pārvietojiet asmens ķīli (4) līdz galam lejup.
- Ļaujiet abiem stienīšiem (35) fiksēties asmens ķīļa urbumos un tad no jauna stingri pievelciet stiprinošo sviru (34).
  Atzīmēm (33) uz spailes un stiprinošās sviras (34) jābūt novietotām, kā parādīts.