# Innstilling av spaltekniven

Spaltekniven (4) hindrer at sagbladet (24) klemmes fast i skjærefugen. Det er ellers fare for tilbakeslag, hvis sagbladet henger seg opp i arbeidsstykket.
Pass derfor alltid på at spaltekniven er korrekt innstilt:

- Den radiale avstanden mellom sagblad og spaltekniv må være maksimalt 3−8 mm .
- Tykkelsen på spaltekniven må være mindre enn skjærebredden og større enn stambladtykkelsen.
- Spaltekniven må alltid være på samme linje som sagbladet.
- For normale kappesnitt må spaltekniven alltid være i den høyeste mulige posisjonen.

## Stille inn høyden til spaltekniven (se bilde F)

Til saging av noter må du innstille høyden på spaltekniven.

- Bruk bare elektroverktøyet til notskjæring eller falsing med tilsvarende, egnet sikkerhetsutstyr (f.eks. tunnelbeskyttelsesdeksel, presskam).

- Åpne klemspaken (37), og trekk vernedekselet (3) ut av sporet på spaltekniven (4).
  For å beskytte vernedekselet mot skader må du oppbevare det i holderen (11) på huset (se også bilde ).
- Drei sveiven (15) med urviseren til den stopper, slik at sagbladet (24) er i den høyeste mulige stillingen over sagbordet.
- Løsne klemspaken (34) med urviseren til den vender opp.
- Trekk spaltekniven fra stiftene (35) (trekk klemspaken (34) litt utover), og skyv spaltekniven (4) ned til den stopper.
- Fest de to stiftene (35) i de øvre hullene på spaltekniven, og stram klemspaken (34) igjen.
  Markeringene (33) på klemmen og klemspaken (34) må være plassert som vist.