# Tolmu/saepuru äratõmme

Pliisisaldusega värvide, teatud puiduliikide, mineraalide ja metalli tolm võib kahjustada tervist. Tolmuga kokkupuude ja tolmu sisse‌hingamine võib põhjustada seadme kasutajal või läheduses viibivatel inimestel allergilisi reaktsioone ja/või hingamisteede haigusi.
Teatud tolm, näiteks tamme- ja pöögitolm, on vähkitekitava toimega, iseäranis kombi‌natsioonis puidutöötlemisel kasutatavate lisaainetega (kromaadid, puidukaitsevahen‌did). Asbesti sisaldavat materjali tohivad töödelda üksnes vastava ala asjatundjad.

- Kasutage konkreetse materjali eemaldamiseks sobivat tolmuimejat.
- Tagage töökohas hea ventilatsioon.
- Soovitav on kasutada hingamisteede kaitsemaski filtriga P2.

Pidage kinni töödeldavate materjalide suhtes Teie riigis kehtivatest eeskirjadest.

Tolmu-/laastueemaldusava võib tolmu, laastude või töödeldava detaili tükkidega ummistuda.

- Lülitage seade välja ja eemaldage toitepistik pistikupesast.
- Oodake, kuni saeketas on täielikult seiskunud.
- Tehke kindlaks ummistumise põhjus ja kõrvaldage see.

- Vältige tolmu kogunemist töökohta. Tolm võib kergesti süttida.

- Põlenguohu vältimiseks alumiiniumi saagimisel tühjendage alumine saekettakate ja ärge kasutage laastueemaldajaid.

##

Töödeldavalt detaililt murdunud tükkide ja suuremate laastude eemaldamiseks saab saeketta alumise katte (44) avada.

- Lülitage elektriline tööriist välja ja eemaldage võrgupistik pistikupesast.
- Oodake, kuni saeketas on täielikult seiskunud.
- Keerake elektriline tööriist külili.
- Avage põhjavõre (31) (vt jn a).
- Tõmmake saeketta alumise katte lapatsid (45) veidi lahku ja pöörake saeketta alumine kate (44) lahti.
- Eemaldage murdunud tükid ja laastud.
- Pöörake saeketta alumine kate (44) kinni, kuni lapatsid (45) fikseeruvad.
- Sulgege põhjavõre (31).
- Viige elektriline tööriist tööasendisse.

##

- Ühendage sobiv tolmuimeja voolik kindlalt tolmueemaldusadapteriga (29).

Tolmuimeja peab töödeldava materjali tolmu imemiseks sobima.

Eriti tervistkahjustava, kantserogeense ja kuiva tolmu eemaldamiseks kasutage spetsiaalset tol‌muimejat.